Roelof Klein (7. juni 1877 - 13. februar 1960) var en hollandsk roer og olympisk guldvinder. Klein vandt guld i toer med styrmand ved OL 1900 i Paris, første gang denne disciplin var på det olympiske program. Bådens anden roer var François Brandt. I semifinalen havde de Hermanus Brockmann som styrmand, men da han var for tung blev han til finalen afløst af en syv-årig lokal fransk dreng, som det aldrig siden har været mulig at identificere. Ved de samme lege vandt Klein også en bronzemedalje, som del af den hollandske otter.